**GELEŽINKELIO KELIO PAPRASTOJO REMONTO DARBŲ**

**TECHNINĖS PRIEŽIŪROS PASLAUGŲ PIRKIMO**

**TECHNINĖ SPECIFIKACIJA**

1. **PIRKIMO OBJEKTAS.**

1.1. Pirkimo objektas –Geležinkelio kelio paprastojo remonto darbų techninės priežiūros paslaugų pirkimas (BVPŽ kodas 71247000-1, A.12).

1.2. Pirkimo objektas skaidomas į 2 dalis:

1.2.1. I pirkimo objekto dalis - Geležinkelio kelio paprastojo remonto darbų techninė priežiūra Vilniaus regione:

* Lentvaris – Vievis I kelias (10,6 km) kelio remonto darbų techninė priežiūra;

1.2.2. II pirkimo objekto dalis – Geležinkelio kelio paprastojo remonto darbų techninė priežiūra Klaipėdos regione:

* Raudėnai – Tryškiai I kelias (6,98 km) kelio remonto darbų techninė priežiūra;
* Kūlupėnai – Kretinga I kelias (17,76 km ) kelio remonto darbų techninė priežiūra.

**2. PIRKIMO OBJEKTO PRITAIKYMO SRITIS.**

2.1. Vadovaujantis Statybos techniniu reglamentu STR 1.06.01:2016 „Statybos darbai. Statinio statybos priežiūra“ vykdant remonto darbus yra būtina statinio statybos priežiūra, kad rangos darbai būtų atliekami pagal parengtą projektą/aprašą(toliau – Projektas)*.*

1. **REIKALAVIMAI, KURIUOS TURI ATITIKTI PERKAMOS PASLAUGOS.**
   1. Techninė priežiūra atliekama vadovaujantis:
      1. Lietuvos Respublikos statybos įstatymu;
      2. STR 1.06.01:2016 „Statybos darbai. Statinio statybos priežiūra“;
      3. STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“;
      4. STR 1.02.01:2017 „Statybos dalyvių atestavimo ir teisės pripažinimo tvarkos aprašas“;
      5. STR 1.01.03:2017 „Statinių klasifikavimas“;
      6. STR1.04.04:2017 „Statinio projektavimas, projekto ekspertizė“;
      7. Kitais perkamoms Paslaugoms taikytinais Lietuvos Respublikoje galiojančių teisės aktų bei techninių reglamentų reikalavimais.
   2. Techninis prižiūrėtojas privalo:
      1. tikrinti, kad statyba būtų atliekama pagal Projektą, kontroliuoti statybos metu naudojamų statybos produktų bei įrenginių kokybę ir neleisti jų naudoti, jeigu jie neatitinka statinio projekto, normatyvinių statybos techninių dokumentų, normatyvinių statinio saugos ir paskirties dokumentų, taip pat jeigu nepateikti statybos produktų pateikimo į Lietuvos Respublikos rinką ar tiekimo jai reikalavimus nustatančiuose teisės aktuose nurodyti dokumentai;
      2. tikrinti atliktų darbų kokybę ir mastą, informuoti Užsakovą apie atliktus statybos darbus, kurie neatitinka statinio normatyvinės kokybės reikalavimų;
      3. tikrinti ir priimti paslėptus statybos darbus ir paslėptas statinio konstrukcijas, dalyvauti išbandant inžinerinius tinklus, inžinerines sistemas, įrenginius, konstrukcijas;
      4. teikti užsakovui darbų eigos ataskaitas (tarpines ir galutinę);
      5. inicijuoti ir dalyvauti galutiniame darbų pridavime (taip pat tarpiniuose darbų pridavimuose, jei tai numatyta sutartyje);
      6. remonto darbų metu privalo būti statybvietėje tiek, kiek reikalinga statybos procesui kontroliuoti, bet ne rečiau kaip 2 kartus per savaitę.
      7. atlikti kitas taikytinuose Lietuvos Respublikoje galiojančiuose teisės aktuose statybos techniniam prižiūrėtojui priskirtas funkcijas.

**Dokumentai, reikalingi pirkimo objekto techninėms savybėms ir kokybei patvirtinti:**

4.1 Dokumentai, kuriuos reikia pateikti perduodant Paslaugas nurodyti Sutartyje.